alibayram/wikipedia-40-langs huggingface dataset:
يعقوب الشارونى

يعقوب اسحاق الشارونى كاتب ادب الطفل اتولد فى 10 فبراير 1931 بالقاهرة. متجوز وله ابن وبنت

 اخد ليسانس فى القانون من كلية الحقوق جامعة القاهرة 1952
 دبلوم الدراسات العليا فى الاقتصاد السياسى 1955
 دبلوم الدراسات العليا فى الاقتصاد التطبيقى 1958
 منحة لفرنسا لمدة ست اشهر فى دراسات ثقافة الطفل والعمل الثقافي بين الجماهير 1969
 عمل محامي بهيئة قضايا الدولة 1953
 نايب بهيئة قضايا الدولة

العيلة 
 هو اخو الفنان صبحي الشارونى والكاتب يوسف الشارونى

مناصب وزارة الثقافة 
  
 مراقب عام ثقافة الطفل 1970-1976
 مدير عام الثقافة الجماهيرية 1974-1975
 مدير عام التدريب بوزارة الثقافة 1976-1979
 مدير عام الشئون القانونية بوزارة الثقافة 1980-1984
 مستشار وزير الثقافة ووكيل الوزارة ورئيس المركز القومي لثقافة الطفل 1984-1987
 استاذ لمادة ادب الطفل بكلية التربية جامعة حلوان 1983
 عضو المكتب الفنى لوزير الثقافة لشئون ثقافة الطفل 1987
 مستشار شئون مكتبات الاطفال بجمعية الرعاية المتكاملة
 عضو لجنة ثقافة الطفل بالمجلس الاعلى للاداب والفنون
 عضو اللجنة العامة للإعداد للسنة الدولية للطفل 1979
 عضو اللجنة الدائمة للاحتفال بعيد الطفولة واللجنة الشعبية القومية لليونسكو لانشاء مركز قومى للطفولة
 عضو اللجنة المشتركة للأمم المتحدة للطفولة ،اليونسيف"
 عضو مكتب خبراء منظمة الطلائع

أهم كتبه 
 القماش
 الابجدية المصورة
 الألفباء
 صوت وصورة الألفابء
 أنغام وصور
 حديثة الحيوان
 قاموس جنينة الحيوان "عربى انجليزى – عربى فرنسى"
 سر الاختفاء العجيب .......نهر الذهبف
 أجمل الحكايات الشعبية
 رحلات جلفر الى بلاد الأقزام
 سلسلة حكايا وأساطير
 سلسلة الطرائف للقراءة والاستيعاب
 كتاب عن تنمية فى العاده القراءة عند الاطفال ويضم 14 دراسة

برنامج تلفزيونى 
ثقافي اسبوعي للاطفال
 مجلة الجيل الجديد
 برنامج اطفالنا والثقافة للأمهات والآباء

جوايز 
 جايزة الدولة التشجيعية فى الادب 1960
 الجايزة الأولى للهيئة العامة للمسرح 1962
 الجايزة الأولى للهيئة العامة للمسرح 1962
 جايزة أحسن كاتب للاطفال 1981

أهم رواياته وأعماله الادبية 
كتب للاطفال اكثر من 400 كتابً
 سر الاختفاء العجيب (1981).
 مُفاجأة الحفل الاخير (1983).
 مُغامرة البطل منصور (1984).
 الرحلة العجيبة لعروس النيل (1994)صدرت الطبعة الخامسة 2004.
 مُغامرة زهرة مع الشجرة (1997).
 فى سنة 1998 صدرت عشرة مُجلدات تضم الف حكاية بعنوان " الف حكاية وحكاية ".
 عفاريت نصف الليل (1998)صدر منها 5 طبعات اخرها 2005.
 شجرة تنمو فى قارب (2002).
 صندوق نعمة ربنا (2002).
 حكاية طارق وعلاء (2002).
 أحسن شيء أنى حرة (2002).
 الجايزة وأنياب النمر (2003).
 حكاية رادوبيس (2004) ترجمت الى الفرنسية والإنجليزية والمجرية.
 الفرس المسحورة (2004) وترجمت الى الفرنسية والإنجليزية.
 معروف فى بلاد الفلوس (2004).
 حسناء والثعبان الملكى (2004)وصدر منها طبعتان اخرهما 2005.
 أحلام حسن (2004) اللى ترجمت الى الإنجليزية والفرنسية.
 البداية مع قطعة شيكولاتة (2004).
 رجل السيرك (2004).
 تائه فى القناة (2005) وصدرت طبعتها التالتة 2006.
 منيرة وقطتها شمسة (2005).
 مرمر وبابا الب بيره (2005).
 صراع فى بيت الطالبات.
 سلطان ليوم واحد (2005) وصدر منها طبعتان اخرهما سنة 2007.
 الأعمى وكنز الصحراء.
 سر ملكة الملوك (2006) (عن الملكة حتشبسوت).
 ثروة تحت الارض (2006).
 طيور الأحلام (2006).
 الصياد ودينار السلطان (2006).
 ابناء لهم أجنحة (2006).
 روائع المتحف الاسلامي (2006).
 ابناء فى العاصفة (2007).
 الكسلان وتاج السلطان (2007).

مواليد 1931
روائيين مصريين
ادبا مصريين
كتاب مصريين
كتاب ادب اطفال مصريين
ادب مصرى حديث
اقباط
متعلمين فى جامعة القاهره
كوالا لامبور

كوالا لامبور (Kula Lampur, KL) هى عاصمة ماليزيا و اكبر مدينه فيها.

مصادر 

 
عواصم
ماليزيا
الانبا غوريغوريوس

وهيب عطا الله جرجس ( الأنبا غوريغوريوس GREGORIOS ) ( اسوان ، 13 اكتوبر 1919 - اتوفى 2000)، اسقف سنة الدراسات العليا اللاهوتيه والثقافه القبطيه والبحث العلمى.

محطات فى حياته 
 بكالوريوس علوم لاهوتيه من الكلية الاكليريكية فى القاهره 1938
 ليسانس فلسفه من جامعة القاهره 1944
 دبلوم الاثار المصريه من جامعة القاهره 1951
 دكتوراه الفلسفه والدراسات القبطيه من جامعة مانشستر يوليه 1955
 اترسم ريس للشمامسه (أرشيدياكون) فى سنة 1959
 اترسم راهب فى الدير المحرق سنة 1962
 اترسم قسيس و بعد كده قمص فى يونيه سنة 1963
 اتسيم أسقف للدراسات اللاهوتيه العليا والثقافة القبطيه والبحث العلمى فى 10 مايو 1967
 استاذ فى الكليه الاكليريكيه فى القاهره سنة 1963
 وكيل الكليه الاكليريكيه فى القاهرة سنة 1951
 رئيس قسم اللاهوت فى معهد الدراسات القبطية سنة 1963
 عضو المجالس القوميه المتخصصه، ومنظمة تضامن الشعوب الافريقيه والآسيويه
 عضو لجنة النظام والعقيدة بمجلس الكنائس العالمي
 عضو المجمع المقدس للكنيسه القبطيه الأرتودكسيه

مؤلفاته الدينية 
 القيم الروحية (7 اجزاء)
 أهمية العقيدة الأرثوذكسية للحياة الروحية
 تاريخ الفلسفة واللاهوت العقيدي واللاهوت المقارن30 مؤلف

رجال دين مسيحيين مصريين
اقباط
رجال دين مصريين
متعلمين فى جامعة القاهره
جامعة جوته

جامعة يوهان ڤولفجانج جوته- فرانكفورت ام ماين (بالالمانى:Johann Wolfgang Goethe-Universität Frankfurt am Main) هى جامعه المانيه حكوميه فى مدينة فرانكفورت متسميه على اسم الشاعر الالمانى الكبير جوته اللى اتولد فى مدينة فرانكفورت.اتأسست سنة 1914 بتبرعات الاهالى الاغنيا و الليبراليين .

مصادر 

جامعات المانيا
فرانكفورت
رودلف لينرت

رودلف فرانز لينرت Rudolf Franz Lehnert - (اتولد: 13 يوليه 1878 بوهيميا - مات: 16 يناير 1948 تونس) كان مصور فوتوجرافى و فنان موهوب و عمل صور كتيره على صفايح الازاز فى تونس و مصر.

اسس مكتبة لينرت ولاندروك سنة 1924 مع ارنست هاينريش اندروك و دلوقتى بتعتبر اقدم مكتبه اسسها اجانب فى مصر كلها و لسه باقية لغاية انهارده فى منطقة وسط القاهره.

لينرت قضى الجزء الاخير من حياته فى واحة قفسه، فى تونس، و مات هناك.

احتفلت الجامعه الامريكيه فى القاهره، بمرور 100 سنه على تأسيس اول مكتبة فى مصر و الشرق كتخصصه فى طباعة ونشر و بيع الصور الفوتوغرافية بتاعة مصر.

معرض

مصادر 
 «لينرت ولاندروك» سحر الشرق بعيون أوروبية 

مواليد 1878
وفيات 1948
رسامين تشيكيين
رسامين بوهيميين
جويس الجميل

جويس جوزف فيليب تيان تبقى مرات رئيس لبنان السابق امين الجميل (1982-1988) و أم السياسي بيار امين الجميل اللى اغتالوه. اتجوزت من عيلة الجميل سنة 1967 وبقت حتة من ابرز العيلات السياسية اللبنانية. وخلفت 3: بيير وسامي ونيكول.
صورتها هيا بتعيط على ابنها كانت منتشرة عالميا ومستخدمة فى التقارير الاعلامية فى كل حتة عشان يصوروا الدموع وعياط الغضب للمشيعين. بعدين، هى وجوزها،  اتكلموا ضد الاغتيالات السياسية فى لبنان، وشجعوا المسيحيين اللبنانيين انهم يتوحدوا قصاد التأثير السوري على البلد.

شوف كمان 
عيلة الجميل

مصادر 

عيلة الجميل
سيدة لبنان الاولى
مسيحيين لبنانيين
قنا (مدينه)

قنا ، مدينه مصريه فى الصعيد و عاصمة محافظة قنا و اكبر مدينه فيها. قنا مبنيه على بعد 1.6 كم شرق نهر النيل مقابل دندره المدينه المصريه القديمه المشهوره باثارها (معبد حاتحور). قنا كلمه اصلها يونانى (Kaine او كاينيبوليس / Cainepolis) يعنى المدينه الجديده و سماها اليونانيين القدام المدينه الجديده عشان يفرقو بينها و بين المدينه القديمه كوبتوس (قفط دلوقتى) بسبب تحويل طرق التجاره مع الهند و الصين و جزيرة العرب من قفط لقنا.طرق التجاره الجديده دى (وادى قنا) كانت بتمر بممرات فى الصحرا الشرقيه لحد مينا القصير و سفاجه.اذدهرت مدينة قنا بعد الحرب العالميه التانيه بسبب موقعها اللى فى اخر الطريق اللى بيربط الصعيد بالبحر الاحمر ، و كما عشان بقت عاصمة محافظة قنا و زادت اهميتها لما بنو كوبرى بيعدى على نهر النيل و طورو طريق الصعيد المسفلت و اللى بيعدى عليها.مدينة قنا بعدى عليها خط السكه الحديد بتاع القاهره-اسوان ، و جمب منها فى قاعده عسكريه للجيش المصرى فى الصحرا الشرقيه.قنا النهارده مدينه كبيره فيها اسواق كتير و وورش تصليح للعربيات اللى بتعدى عليها و هى رايحه او جايه على طريق الصعيد السريع.اشتهرت قنا بعمايل القلل و الازيار و الزلع الفخار اللى بتتباع تقريبا فى كل حته فى مصر.عدد سكانها 220,000 (سنة 2009).
مولد الشيخ عبد الرحيم القناوى اللى مات فى القرن الاتناشر بيتعمل فى قنا كل سنه. جامعة جنوب الوادى اتأسست سنة 1994 و مقرها الرئيسى فى قنا بس ليها فروع فى الاقصر و الغردقه و اسوان.

لينكات برانيه

سبب التسميه

مشاهير

شوف بارده 
 شخصيات مصريه مشهوره

مصادر

لينكات برانيه

مصادر 

 "Qinā." Encyclopædia Britannica. Deluxe Edition. Chicago: Encyclopædia Britannica, 2008

محافظة قنا
مدن مصريه
قنا
مستقبل الثقافه فى مصر

مستقبل الثقافه فى مصر هو كتاب لطه حسين اتنشر فى القاهره سنة 1938، ومع انه بيعتبر من اصغر كتبه لكن فى نفس الوقت بيعتبر من أهم الكتب لدرجة إنه لسه بيتناقش وبتتعمل ندوات عنه لحد دلوقتى. طه حسين كتب " مستقبل الثقافه فى مصر " بعد معاهدة 1936 بين مصر و بريطانيا، و كتب فيه افكاره بخصوص اللى المفروض يحصل طالما مصر نالت الاستقلال و ما بقاش ناقصها غير انها حاجات عشان تبقى دوله متقدمه و متحضره.

الكتاب كمان بيقول ان المصريين عمرهم ما كانوا عرب ولا حيكونوا مع ان مصر وسط المنطقه العربيه لكن ليها تاريخ وثقافه وعادات مختلفه عن العرب و ان ثقافتها وتاريخها اقرب لثقافه و تاريخ الدول المتوسطيه زى اليونان وايطاليا، بعكس العرب اللى ليهم ثقافتهم الخاصه و اللى اتفرضت مع الوقت على بقيه المنطقه وان الاحتلال التركى قبل فتره محمد على دخل مصر فى العصور الوسطى زى ما كان فى اوروبا زمان. و حذر الكتاب كمان من التطرف الدينى المدعوم من جهات بره مصر او من الرجعيين و الخطوات السياسيه اللى ممكن تدخل مصر فى مشاكل كتيره هى ملهاش دعوه بيها، و ايّد تطبيق الديموقراطيه و الليبراليه اللى كانت فى قوتها وعصرها الدهبى وقتها). الكتاب اتنشر تانى بدعم من الدوله فى تمنينات و تسعينات القرن العشرين وقت ما كان فيه موجة تطرف و ارهاب.

مناقشات عن الكتاب 
بيعتبر من اكتر كتبه اللى بتتناقش افكاره وبتتعمل عنه ندوات لحد دلوقتى ما بين مؤيد لكلامه بخصوص ان مصر دوله مستقله و مختلفه عن العرب وان الافكار و ثقافتهم اتفرضت على المصريين مع الوقت بعد ما العرب فتحوا/غزو مصر، و المعارضين للفكره و لطه حسين نفسه بتوصل لحد التكفير من مجموعات من المتطرفين اللى بيقولو ان مصر عربيه وحتفضل كده طول عمرها و كلام عن القوميه العربيه.

كلام عن الكتاب 
 جابر عصفور (امين المجلس الاعلى للثقافة عن مشروع طه حسين الثقافي): "اللى يقرا كتاب طه حسين مستقبل الثقافة فى مصر يلاقى ان فيه حاجات لسه حلم".
 قال اسامه انور عكاشه: ان فيه ناس كتيره فاكره ان اكبر حسنات طه حسين كانت اعلانه ان العلم زى المايه و الهوا حق لكل المصريين بحيث ان اعلانه ده كان اساس لتطبيق مبدأ التعليم المجانى. لكن فى رأى اسامه انور عكاشه ان أهم انجازات طه حسين كانت معركه الفكريه و تراثه الادبى و النقدى و بيدعو كل المصريين بقراية أصغر كتبه و هو كتاب مستقبل الثقافه فى مصر لإنهم جايز بقو النهارده محتاجين جداً يقرو الكتاب ده.

اقتباسات

نوتات

لينكات ليها علاقه بالموضوع 
 تغير مكانة مصر الثقافية
 ليست نزاعا بين افراد! (حاضر الثقافه فى مصر)
 ما هي الثقافة وما دورها في بناء المجتمعات؟

كتب
منصور الرحبانى

منصور الرحبانى (انطلياس ، لبنان، 1925 - 13 يناير 2009 )، ملحن لبنانى كبير من رواد الموسيقا اللبنانيه فى العصر الحديث. شكل مع اخوه الكبير عاصى الرحبانى و المغنيه فيروز فريق فنى اتعرف بإسم " الاخوين رحبانى " و كانت فيروز بتقوم بالبطوله المطلقه. قدم كذا مسرحيه غنائيه منهم " الوصيه " و " ملوك الطوائف " و " المتنبى " و " حكم الرعيان " ، و فى مهرجان بيبلوس فى جبيل فى صيف 2008 قدم مسرحياته " سقراط " و " عودة طائر الفينيق " .

اتولد منصور الرحبانى فى انطلياس فى لبنان سنة 1925 و ابوه كان حنا الياس رحبانى. وعاش مع اخوه عاصى طفوله صعبه قبل ما يكبرو و يشتهرو. بيحكى الشاعر اللبنانى هنرى زغيب فى كتابه " الأخوين رحبانى طريق النحل " على لسان منصور انهم اتشردو كتير فى بيوت البؤس و عاشو فى بيوت ماهياش بيوت وإن دى كانت طفولتهم.

استوحى الأخوان رحبانى طريقة طرح مسرحياتهم من طريقة الأداء فى القداس الارثذكسي وذلك لأنهما تربيا فى قرية قرب دير . وفاة اخوه عاصى جوز فيروز قدم مسرحية " صيف 840 " بطولة غسان صليبا و هدى حداد أخت فيروز.

منصور الرحبانى ليه كمان اربع دواويين شعر هى " القصور المائيه " ، و " وأسافر وحدى ملكاً ، و " أنا الغريب الاخر " و " بحار الشتى " اللى عباره عن شعر محكى.

اتوفى منصور الرحبانى فى 13 يناير 2009 فى مستشفى " أوتيل ديو " بعد ما اتصاب بأنفلونزا حاده.

مصادر 
 ماهر حسن،المصرى اليوم، العدد 2040، 13 يناير 2010

مواليد 1925
وفيات 2009
مسيحيين لبنانيين
موسيقيين لبنانيين
شعرا لبنانيين
كتاب اغانى
البرت مزراحى

البرت مزراحى كاتب وصحفى مصرى يهودى, عضو فى نقابة الصحفيين, أصدر جرنال باسم "التسعيرة" وكان متخصص فى نشر تسعيرة المواد التموينية.

اهتم جرنال التسعيرة بأخبار الفن بالخصوص الفضايح الشخصية وأخبار الجرايم المخلة بالاداب, واتحول الجرنال سنة 1945 لجرنال هزلى ساخر, وبعدها اتغير لسياسية, وكمان اسس مزراحي سنة 1946 "وكالة مصر للصحافة" علشان تتولى اصدار "التسعيرة" وبعدها "المصباح" و"الصراحة".

اتقبض على البرت مزراحى بعد قيام ثورة يوليه 1952 وافرج عنه بعد فتره وفضل مقيم فى مصر لغاية سنة 1960.

مصريين
يهود
يهود مصريين
البرت موصيرى

د. البرت موصيرى كاتب و صحفى مصرى يهودى, اسس سنة 1919 "مجلة اسرائيل" بتلات لغات : الفرنسية و العربية و العبرية و لكن صدورها اللى بالعربى اتوقف سنة 1934.

وصلات برانيه 
 الحالة الثقافية للطائفة اليهودية فى مصر ما بين الانتماء والبحث عن الذات.  الأهرام الرقمي.

لينكات برانيه

مصادر 

مصريين
يهود
يهود مصريين
فيكتور نحمياس

فيكتور نحمياس Victor Nahmias ( توفي مؤخرا ) كاتب صحفي مصرى يهودى, محلل سياسي ودبلوماسي اسرائيلي . الخبير المعروف فى الشئون العربية

كتاب 

 الرجل الذي ولد مرتين

مصريين
يهود
يهود مصريين
الجرانيل و المجلات اليهوديه فى مصر

تاريخ المجلات والجرانيل اليهوديه فى مصر

 مجلة الكوكب المصرى (مجله سياسيه- ادبيه- فنيه)، أصدرها موشيه كاستيل 1879
 مجلة الميمون (مجله ساخره) أصدرها موشيه كاستيل 1889
 مجلة الحقيقة (مجله سياسيه ، ادبيه- فنيه) أصدرها فرج مزراحى 1889
 مجلة الرسول الصهيونى La Messager Sioniste، بالفرنساوى 1902
 مجلة متسرايم (يعنى مصر باللغة العبرية)، و كانت بتصدر بالعربى بحروف عبريه، اصدرها اسحاق كرمونا 1904
 مجلة لافارا La Vara ( العصا) و كانت بتصدر باللادينو 1905-1908
 مجلة لاتريبونا La Tribuna (المنصة)، بالفرنساوى 1906
 مجلة لاروز (الاسبوع)، كانت بتصدر باللادينو
 مجلة اسرائيل، بالفرنسية1911
 مجلة لاريفيه إسرائيليت ديجيبت La Revue Israelite D'Egypte (المجلة الاسرائيلية فى مصر)
 مجلة لارينسانس سويف، (البعث اليهودى)
 مجلة لاريفيه زيونيست، (المجلة الصهيونية)1918
 مجلة اسرائيل بتلات لغات هى: العربى والفرنساوى والعبرى ، أصدرها دكتور/ البرت موصيرى سنة 1919
 جورنال (الكليم) فبراير 1945 و كان صاحبها يوسف كمال
 جورنال الشمس صدرت من 1934-1948، وكان بيرأس تحرير الجورنال سعد يعقوب مالكى
 جورنال التسعيرة أصدرها البرت مزراحى 1945

ليستات
صحافه
جرانيل و مجلات مصريه
يهوديه
جرانيل و مجلات
جوزيف عطيه

جوزيف عطية هو مغني لبناني، واول طالب لبناني يفوز فى ستار اكاديمي. فاز فى الفاينال فى الموسم التالت سنة 2006 بنسبة 55.15% قدام المشارك هاني حسين من مصر 29.205 وهناء الادريسي من المغرب 15.65%  جوزيف من البترون فى شمال لبنان من مواليد 14 مايو 1987. وهو فى الاكاديمي الف اغنية "لو دمعات احبوب لولو"

لبنان رح يرچع 
اغنية جوزيف عطية لبنان رح يرچع اللى من كلمات سمير نخلة والحان هشام بولس وتوزيع داني حلو نديم الجميل قال ان الاغنية دي استخدموها كتير فى الانتخابات وهو شخصيا استعملها كتير فى الانتخابات والمهرجانات وقال انها اغنية معبرة واللحن والموسيقى والكلمات كانت بتتطبق على المعركة الانتخابية. نديم الجميل اتصل بجوزيف عطية بعد ما فاز باللقب فى ستاراك عشان يهنيه. ولما جوزيف اتسال اذا كان هيفضل يغني لبناني وللا لا نديم الجميل قال له لا خليك على اللبناني عشان دة بيعبر عن الثقافة اللبنانية وبيصدرها وان لما المغنيين يغنوا بالمصري او لغات تانية دة ضعف للثقافة اللبنانية الاساسية وان اهم الفنانين من فيروز لماجدة انشهروا باللغة بتاعتهم زي ام كلثوم لما اتشهرت بلغتها.

المصادر 

مواليد 1987
مغنيين لبنانيين
جوهر الصقلى

جوهر الصقلى اتولد فى جزيرة صقليه سيسيليا(تابعه لايطاليا دلوقتى)( 928 - 992) ساعات مان جوهر الرومى. كان اهم واشهر قائد عسكرى فى تاريخ الفاطميين وهو اللى بنى مدينة القاهرة و اللى بنى الجامع الازهر عشان ينشر مذهب الفاطميين .

كان قائد جيوش المعز لدين الله اللى بعته عشان يضم مصر للدوله الفاطميه اللى كانت فى تونس , الفاطميين كانوا بيفكروا من زمان انهم يسيطروا على مصر وقرروا يعملوا كدا فى 358هـ/يونيو 969م فعلا فى لما حكم الاخشيديين و الدوله العباسيه ضعفت جامد فى مصر.

بناء القاهرة 

الخليفه الفاطمى أراد ان يبنى مدينه جديده تبقى عاصمه للخلافه الفاطميه اللى فى الوقت دا كانت بتوصل من المحيط الاطلنطى لحد البحر الاحمر(بعد ما سيطروا على مصر) وامر جوهر الصقلى انه يبنى مدينه فى مصر عشان تبقى العاصمه الجدية فبنى جوهر القاهرةو اتسمت بالقاهرة عشان تبقى لا تقهر من اعدئها (فى اصل تاني للكلمه وهي <كاهي رع> بمعني ارض الشمس باللغه المصريه القديمه اللى هى اصلا كانت موجوده قبل مايعمل جوهر عليها مدينته الجديده) . و عمل الجامع الازهر عشان ينشر مذهب المذهب الاسماعيلي اللى كانوا عليه الفاطميين و عشان يبقى مركز علميا ودينيا عالميا وبيتعتبر من اقدم الجامعات.

حكمه 
جوهر حكم مصر اربع سنين بامر من الخليفه الفاطمى لحد ما الخليفه وصل مصر فى فى رمضان 362هـ/ يونيو 973م واعلنوها رسمى عاصمه للدوله الفاطميه وراح بعتوه على فلسطين اللى قدر يضمها لحكم الفاطميين.

لينكات برانيه 
 

فاطميين
حكام مصر
تاريخ مصر
مسلمين يونانيين
الدوله الفاطميه
باقى زكى يوسف

باقى زكى يوسف ياقوت ، لوا أركان حرب ،(23 یولیو 1931 – 23 يونيه 2018) رئيس فرع المركبات بالجيش التالت الميداني فى حرب أكتوبر، وصاحب فكرة استخدام ضغط المياة لأحداث ثغرات فى الساتر الترابي المعروف بخط برليف فى سبتمبر سنة 1969 اللى تم تنفيذها فى حرب اكتوبر سنة 1973 كان مهندس و ظابط جيش مصرى قبطى كان مقدم فى الجيش المصرى وقت حرب اكتوبر 73 و هو صاحب الفكره العبقريه بتجريف رملة خط بارليف على الضفه الشرقيه لقناة السويس فى حرب اكتوبر 73 عشان يقدر الجيش المصرى يعدى و يقتحم الدفاعات الاسرائيليه. بتعتبر فكرة باقى زكى هى مفتاح نصر اكتوبر و من غيرها كان صعب اقتحام خط بارليف. باقى زكى ياقوت كان مهندس وقت بنا السد العالى و كانت مضخات المايه بتستخدم فى تجريف الرمله فى المنطقه اللى يتبنى فيها السد العالى. باقى زكى قابل جمال عبد الناصر فى سبتمبر 1969 و شرح له الفكره اللى استخدمت وقت عبور الجيش المصرى لقناة السويس فى حرب اكتوبر.

اشتغل باقى ياقوت مهندس فى السد العالى من سنه 1964 لغاية 1967 و هناك كانو بيستعملو المايه المضغوطه فى تجريف جبال الرمله و سحبها و شفطها فى أنابيب مخصوصه عن طريق ترومبات لإستغلال مخلوط المايه والرمله فى عمليات بنا جسم السد العالى.

اتطبقت الفكره فى خط بارليف اللى بنته اسرائيل على الشط الشرقى لقناة السويس لمنع القوات المصريه من التعديه ، و اتفتحت الثغرات بإستعمال ماية القناه و عدت قوات المشاه و المدرعات المصريه و استولت على الحصون الاسرائ بعديه و دى كانت بداية الانتصار اللى حققه الجيش المصرى فى حرب اكتوبر.

باقى زكى فى سطور 
 اتخرج من كلية الهندسه جامعة عين شمس سنة 1954.
 انضم فى نفس السنه للقوات المسلحه كظابط مهندس فى سلاح المركبات.
 إنتُدب للمشاركه فى مشروع بنا السد العالى من سنة 1964 و لغاية النكسه سنة 1967.
 كان قومندان لتشكيل من تشكيلات الجيش التالت الميدانى و كان رئيس لفرع مركبات الجيش التالت فى حرب اكتوبر 1973.
 خرج من الجيش برتبة لوا سنة 1984، و اتكرم بنوط الجمهوريه من الطبقه الأولى على اعمال استثنائيه فى حرب اكتوبر.

اوسمه 

  وسام الجمهوريه

لينكات برانيه و مصادر 

 المقدم مهندس باقى زكى ياقوت يتوصل الى عمليته الرائعة باستخدام الميه لإحداث ثغرات فى الساتر الترابى لخط بارليف ...
 صاحب فكرة تدمير الساتر الترابى لـ "بوابة الاهرام"

تقدير 
 
 نوط الجمهورية العسكري من الطبقة الأولى سنه1973
 وسام الجمهوريه من الطبقة التانيه سنه1984

مواليد 1931
وفيات 2018
مهندسين مصريين
عسكريين مصريين
مصريين شاركوا فى حرب اكتوبر
اقباط
مصريين اخدوا وسام الجمهوريه
خط بارليف

خط بارليڤ ( קו בר לב |Kav Bar Lev|) هو تحصين عسكري بنته السلطه الاسرائيليه على طول ضفة شرق قناة السويس بعد حرب 67 بهدف منع الجيش المصرى من عبور القناه. فى 6 اكتوبر 1973 قدر الجيش المصرى إنه يعدى قناة السويس ويقتحم خط بارليفڤ ويجاصر حصونه ويرفع فوقيه العلم المصرى.

خط بارليڤ كان بيتكون من 16 حصن بيمتدوا على الضفه الشرقيه لقناة السويس من بورفؤاد شمالاً لـبورتوفيق جنوباً.

اتميز خط بارليڤ بساتر ترابى بإرتفاع عالى - من 20 لـ 22 متر - وانحدار بزاوية 45 درجة على الجنب المواجه للقناة.
المهندس المصري مقدم باقى زكى ياقوت صاحب فكرة فتح الثغرات فى الساتر الترابى بإستعمال ضغط المايّه وكان بيشتغل فى السد العالى من سنه 1964 لحد 1967 كانت المايّه المضغوطه بتستعمل عشان تعمل تجريف لجبال الرمله و سحبها وشفطها فى أنابيب مخصوصه بمضخات عشان تستغل مخلوط المايّه والرمل فى اعمال بُنا جسم السد العالى.

التسمية 
سمي الخط بهذا الاسم لانه كان منسوب لـ حاييم بارليف القائد العسكرى الإسرائيلى.

حصون خط بارليف

حصن كواى 
موقعه : لسان بورتوفيق جنوب قناة السويس
استسلامه : للرائد زغلول

شوف كمان 
 حرب اكتوبر

لينكات برانيه و مصادر 
 المقدم مهندس باقى زكى ياقوت يتوصل الى عمليته الرائعة باستخدام المياه لإحداث ثغرات فى الساتر الترابى لخط بارليف ...

حرب اكتوبر
نستور جناكليس

نستور جناكليسكان عنده مصنع سجاير فى شبرا. عنده قصر الخواجه نستور جناكليس (الجامعه الامريكيه دلوقتى) اللى فى ميدان التحرير .

كان القصر قام الخديوى اسماعيل بتشييده سنة 1870 كمنزل لكاتم أسراره ووزير التعليم وقتها، احمد خيرى باشا، اللى سُمى البناء باسمه. وتم بيع القصر لرجل الأعمال اليونانى نستور جناكليس بعد وفاة خيري، حيث  بقا مصنع للسجائر لمده صغيره استخدمه جناكليس فى انتاج وتعبئة منتجات تبغ هلمار Helmar اللى اشتهر بها.

مصريين يونانيين
يونانيين متمصرين
رجال اعمال
سييرا دى جواداراما

سلسلة جبال سييرا دى جواداراما موجوده فى شمال غرب مدريد العاصمه واكبر مدينه فى اسبانيا ، جبال سييرا دى جواداراما بيوصل ارتفاعها ل 2.429 متر فوق مستوى سطح البحر فى قمة بينيالارا.

مصادر 

جغرافيا اسبانيا
بينيالارا

بينيالارا قمة جبل بيوصل ارتفاعها ل 2.428 متر فوق مستوى سطح البحر فى سلسلة جبال سييرا دى جواداراما اللى موجوده فى شمال غرب مدريد العاصمه واكبر مدينه فى اسبانيا 

فوق الجبل ده فيه كنيسه صغيره مكرسة لمريم العذراء.الجبل من الجرانيت و غابات الصنوبر بتغطى سفوح الجبال.

مصادر 

جغرافيا اسبانيا
ثورة الارز

ثورة الارز او انتفاضة الاستقلال هى سلسلة من المظاهرات (خصوصا فى العاصمة بيروت) واللي اتشحنت بعد اغتيال رفيق الحريرى رئيس الوزرا يوم 14 فبراير 2005.
الاهداف الاولى كانت انسحاب القوات السورية من لبنان وتبديل الحكومة اللى متسيطر عليها من سوريا بقيادة مستقلة اكتر من كدة، وعمل لجنة دولية عشان تحقق فى اغتيال رفيق الحريري، واستقالة مسئولين امن عشان يامنوا نجاح الخطة، وتنظيم انتخابات برلمانية حرة. المتظاهرين طالبوا بنهاية النفوذ السوري على السياسة اللبنانية. ساعة المظاهرات سوريا كانت مخلية 14000 عسكري وظباط مخابرات. بعد المظاهرات، القوات السورية انسحبت بالكامل من لبنان فى 27 ابريل 2005، والحكومة الموالية لسوريا اتحلت وبكدة اتحقق الهدف الرئيسي من الثورة. المعارضة اختارت لنفسها وشاح احمر وابيض واللي بيايدوا الحريري وشاح ازرق كشعار ليهم. الشعارات اللى كانت بتتقال (حرية، سيادة، استقلال) و(حقيقة، حرية، وحدة وطنية) و(اية ويالله سوريا اطلعي برة)

الاهداف 
الهدف الرئيسي من ثورة الارز كان انهاء الاحتلال السوري للبنان اللى استمر ييجي 30 سنة (من 1976)، وكمان كان فيه لبنانيين كتير بيطالبوا برجوع رئيس الوزراء ميشال عون، اللى اتنفى 191، وخروج قائد القوات اللبنانية سمير جعجع من ضمن اهداف الثورة.

فيه بعض الاهداف تحقيقها اتحط على جمب عشان الثورة تنتهي ومنها:
 توحيد كل اللبنانيين فى محاربتهم عشان الحرية والاستقلال.
 ان كرامي الموالي لسوريا يتشال.
 رفد القادة الستة للامن العام مع المدعي العام كمان.
 تنفيذ انسحاب القوات السورية الكامل وأجهزتها الامنية من لبنان.
 انه يتكشف مين اللى قتل رفيق الحريري.

اصل الاسم 
اسم "ثورة الارز" هو المصطلح اللى صاغه وكيل وزارة الخارجية الامريكي للشؤون العالمية بولا دوبريانسكي J. فى مؤتمر صحفي، وكان استخدامه مقارنة مع ثورة الروز فى جورجيا، والثورة البرتقاني فى أوكرانيا، و ثورة الفوشيا من العراق.

فى العالم العربي، من ضمنه لبنان، معروفة اكتر بثورة انتفاضة الاستقلال. الاسم صاغة زعما حركة اليسار الديموقراطي سمير قصير وحكمت عيد. ركزوا على لحد انتفاضة عشان يوصلوا معنى عربي بربطها مع مصطلح الانتفاضة الفلسطينية وحتة الاستقلال عشان ياكدوا على حتة التحرير. فيه اسامي تانية زي ربيع الارز عشان الموسم اللى ابتدى فيه الاحتجاج كان فى الربيع. وتلميح بردو لحركة التحرير والاستقلال المشهورة ربيع براج وربيع دمشق. الاسامي اللى استخدمتها الميديا المحلية زي LBC وتليفزيون المستقبل، عشان يوصفو الحدث كانت استقلال لبنان او ربيع لبنان او الاستقلال بس. كلمة الاَرز ليها علاقة بعلامة وطنية، اللى هو ارز لبنان، واللي هى الشجرة اللى على علم لبنان.

شوف كمان 
الاحتلال السوري للبنان

لبنان
ثورات
ازمة 1958 (لبنان)

ازمة لبنان 1958 كانت ازمة سياسية بسبب توترات سياسية ودينية فى البلد. واللي الجيش الامريكي اتدخل فيها عشان يخفف التوتر.

خلفيه 
فى يوليه 1958، لبنان كانت متهددة بان حرب اهليه تحصل بين المارونيين المسيحيين والمسلمين. التوتر مع مصر كان ابتدى قبلها فى 1956 لما الرئيس كميل شمعون الموالي للغرب - مسيحي - مقطعش العلاقات الدبلوماسية مع الدول الغربية اللى هاجمت مصر ايام ازمة السوية او العدوان الثلاثي، واللي ضايق الرئيس المصري جمال عبد الناصر. التوترات دي زادت اكتر لما كميل شمعون بيّن قرابة لحلف بغداد. جمال حس ان حلف بغداد الموالي للغرب كان بيشكل تهديد على القومية العربية. فمصر وسوريا اتحدوا فى الجمهورية العربية المتحدة. رئيس الوزرا اللبناني السني رشيد كرامي دعم جمال فى 1956 و1958. كرامي شكل حكومة مصالحة وطنية بعد ما الازمة انتهت.

اللبنانين المسلمين دفعوا الحكومة عشان ينضموا للوحدة العربية اللى كانت لسة معمولة فى الوقت اللى المسيحيين كانوا عايزين يبقوا على التحالف مع الدول الغربية. كان فيه تمرد اسلامي مسلح واللي مده بالسلاح كانت الجمهورية العربية المتحدة عن طريق سوريا واللي خلى كميل شمعون يشتكي لمجلس ام الامم المتحدة. الامم المتحدة بعتوا محققين واللي قالوا انهم ملقوش اى دليل على تدخل الجمهورية العربية المتحدة. سقوط الحكومة الموالية للغرب فى العراق فى ثورة 14 يوليو، وانه مكنش فيه استقرار داخلي، خلى شمعون يطلب مساعدة امريكا.

عملية الخفاش الازرق 

رئيس امريكا، ايزنهاور استجاب بعملية الخفاش الازرق فى 15 يوليه 1958. دة كان اول تطبيق لمبدأ ايزنهاور اللى ادا الحق لامريكا انها تتدخل فى الدول المهددة بالشيوعية. الهدف من العملية كان دعم حكومة كميل شمعون الموالية للغرب قصاد التهديدات العالمية من سوريا ومصر. الخطة كانت احتلال وتامين مطار بيروت الدولي، على بعد شوية اميال من المدينة، وتأمين مينا بيروت والمداخل بتاعة المدينة. العملية شارك فيها 14000 واحد من الجيش والمارينز. وجود القوات جح فى انه يقمع المعارضة وامريكا سحبت قواتها فى 25 اكتوبر 1958. الرئيس ايزنهاور بردو بعت الدبلوماسي روبرت د. ميرفي للبنان عشان يمثله. ميرفي لعب دور مهم فى انه يقنع الرئيس كميل شمعون فى الاستقالة وبردو فى انتخابات الرئيس المسيحي المعتدل فؤاد شهاب بدل من كميل شمعون.

بعد كدة 
بعد استقال كميل شمعون من الرئاسة وجه بداله فؤاد شهاب، العملية كانت ناجحة بشكل كبير والتوترات خفت والحكومة اتمسكت من ناس جديدة. العملية انتهت 25 اكتوبر من نفس السنة. اصابات الامريكان كانت خفيفة واللي ماتوا 3 بس فى حادثة وواحد اتقتل على ايد قناص.

شوف بردو 

القوات المتعددة الجنسيات فى لبنان

حروب اهليه
لبنان
مترو انفاق القاهره

مترو انفاق القاهره هو اول و اكبر مترو انفاق فى افريقيا و الشرق الاوسط و مفخرة القاهره فى العصر الحديث. بعد دخول خطين طول الخدمه هما خط (1) المرج - حلوان و خط (2) المنيب (الجيزه) - شبرا بتقاطع فى محطة السادات ، بيتم دلوقتى بنا الخط التالت بطول 40.12 كم و 33 محطه من امبابه و المهندسين لمطار القاهره الدولى. المرحله التانيه من الخط التالت اللى بيتبنى تكاليفها لوحدها 44 مليون يورو.

الخط الاول 

 حلوان
 عين حلوان
 جامعة حلوان
 وادى حوف
 جناين حلوان
 المعصرة
 طرة الاسمنت
 كوتسكا
 طره البلد
 ثكنات المعادى
 المعادى
 جناين المعادي
 دار السلام
 الزهراء
 مار جرجس
 الملك الصالح
 السيدة زينب
 سعد زغلول
 السادات
 جمال عبد الناصر
 احمد عرابى
 الشهداء
 غمره
 الدمرداش
 منشية الصدر
 كوبرى القبه
 حمامات القبه
 سراى القبه
 جناين الزيتون
 حلمية الزيتون
 المطرية
 عين شمس
 عزبة النخل
 المرج
 المرج الجديدة

الخط التانى 
 المنيب
 ساقية مكي
 ضواحى الجيزة
 محطة الجيزة
 فيصل
 جامعة القاهرة
 البحوث
 الدقى
 الاوبرا
 السادات (متقاطع من الخط الاول)
 محمد نجيب
 العتبة
 مبارك (متقاطع من الخط الاول)
 مسرة
 روض الفرج
 سانت تريزا
 الخلفاوي
 المظلات
 كلية الزراعة
 شبرا الخيمه

الخط التالت 
 مطار القاهرة
 السلام (موقف العاشر)
 عمر بن الخطاب
 قباء
 النزهة٢
 النزهة١
 نادى الشمس
 الف مسكن
 ميدان هليوبليس
 هارن الرشيد
 شارع لاهرام
 كلية البنات
 الاستاد
 ارض المعارض
 العباسية
 عبده باشا
 الجيش
 باب الشعرية
 العتبة(محطة تبادلية مع الخط الثانى(شبرا الخيمة-المنيب))
 جمال عبد الناصر (محطة تبادلية مع الخط الاول(المرج-حلوان))
 ماسبيرو
 الزمالك
 الكيت كات
مرحلة(الكيت كات-روض الفرج):
 شارع السودان
 امبابة
 البوهى
 القومية العربية
 محطة الطريق الدائري
 محور روض الفرج
مرحلة(الكيت كات-جامعةالقاهرة):
 الماتقية
 وادى النيل
 جامعة الدول العربية
 بولاق الدكرور
 جامعة القاهرة(محطة تبادلية مع الخط الثانى(شبرا الخيمة-المنيب))

الخط الرابع 
حاليا فى مرحلة الدراسة وهيكون بدايته من :
 الملك الصالح ، محطة الجيزة ويسير نفقيا لغاية محطة المتحف الجديد، وبعدها يسير سطحيا فى 3 محطات هى مساكن ميدان الرماية، و جناين الاهرام، والمحطة الاخيرة عند تقاطع الطريق الدائرى مع الواحات قبل مدينة دريم لاند

هيئه حكوميه مصريه
مترو
القاهره
كوتسيكا

كوتسيكا وينطقها المصريون «كوزيكا»، كنوعٍ من تسهيل النُطق عليهم، فهى واحده من أحياء منطقة «طرة» جنوب القاهره، والاسم يرجع الى الخواجا «تيوخارى كوتسيكا»، حسبّ مجلة الأثنين، فى عددها الصادر سنة 1942، فهو الثرى اللى اتسمت باسمه منطقة «كوتسيكا»، فكان من أغنى أغنياء الجالية اليونانية فى مصر، فى بداية القرن العشرين، فكانت ثروته حوالى 4 مليون جنية، كمان أنشئ «كوتسيكا» أول مصنع كحوليات والسبيرتو فى مصر سنة 1893 فى المنطقة اللى تحمل اليوم إسمه بالقرب من حى المعادى، كمان شارك كوتسيكا فى إنشاء الإسعاف المصرى حيث تبرع بأول سيارة إسعاف سنة 1916 .

سبب التسميه 

تيوخارى كوتسيكا (ملك السيبرتو) – كان واحد من أغنى أغنياء الجالية اليونانية فى مصر بداية القرن العشرين قدرت ثروته بـ 4 مليون جنيه، أنشأ كوتسيكا أول مصنع كحوليات (سبيرتو) فى مصر سنة 1893 فى المنطقة اللى تحمل اليوم إسمه (كوتسيكا) بالقرب من حي المعادى، كمان شارك كوتسيكا – كوزيكا كما يقولها المصرى – فى إنشاء الإسعاف المصرى حيث تبرع بأول سيارة إسعاف سنة 1916.

وفى سنة 1921 افتتح المستشفى اليونانى فى الاسكندريه (مستشفى كوتسيكا) اللى انشأه لاكن فى سنة 1961 اتأممت مصانع المسيو كوتسيكا وكمان المستشفى واتشمت المصانع لشركة النشا والجلوكوز الحكوميه واتغير اسم المستشفى الى مستشفى جمال عبد الناصر . توفى المسيو كوتسيكا سنة 1962.

شوف كمان 
احياء القاهره القديمه واصل اسمائها

مصادر 

مصريين يونانيين
يونانيين متمصرين
احياء القاهره
القاهرة
تاريخ مصر العمرانى
1559



مناسبات 
 13 يناير - تنصيب الملكة اليزابيث الاولى ملكة على بريطانيا فى كنيسة ويستمينيستار فى لندن.

اهم احداث السنه

مصادر 

سنين
كنيسة ويستمينستر

كنيسة ويستمينيستار (انجليزى: Westminster Abbey) (كنيسة القديس بطرس الجماعية فى مدينة ويستمينستر، لندن) كانت هى المكان التقليدى لتتويج و دفن ملوك انجلترا و بعدين بريطانيا و بعدين ملوك الكومنولث.

معرض 

كنايس بريطانيا
كنايس
بوتاس

البوتاس (;  Potasse) هو الاسم الشايع لكربونات البوتاسيوم والأملاح اللى فيها بوتاسيوم , البوتاس من زمان بيستخدم فى تصنيع الصابون والسماد

املاح
بطرس خريسولوجوس

القديس بطرس خريسولوجوس (باليونانى:Ἅγιος Πέτρος ὁ Χρυσολόγος ، يعنى بطرس اللى كلامه دهب) ( 406 - 2 ديسمبر 450) كان اسقف مدينة رافينا فى ايطاليا. بعد اما مات اعتبرته الكنيسه الكاتوليكيه قديس. سنة 1729 منحه البابا بينيديكتوس التلاتاشر لقب دكتور الكنيسه.

دكاترة الكنيسه
قديسين كاتوليك
قديسين طليان
مواليد 406
وفيات 450
اليكساندر هاى

اليكساندر هاى(29 اكتوبر 1919 - 23 اغسطس 1991) (Alexandre Hay) - كان محامى سويسرى قدير و مسك رئيس اللجنه الدوليه للصليب الاحمر ما بين 1976 و 1987. قبل كدا كان نايب رئيس مجلس ادارة البنك السويسرى الوطنى.اهتم بتدعيم العلاقات اللى بين الهلال الاحمر و الصليب الاحمر و بقية المنظمات اللى ليها نفس الاهداف.قدر يرفع ميزاينة الصليب الاحمر فى الحداشر سنه اللى مسكه فيهم من 50 مليون فرانك سويسرى لـ 250 مليون.

مواليد 1919
وفيات 1991
صليب احمر
محامين سويسريين
ناس من جينيف
هارى ترومان

هارى اس ترومان ( 8 مايو 1884 - 26 ديسمبر 1972) (بالانجليزى:Harry S. Truman) كان الرئيس  الامريكانى التالت و التلاتين -33- (1945 - 1953) ، تقلد منصب رئيس امريكا الامريكانيه بعد موت الرئيس فرانكلين روزيڤيلت. فترة رئاسة الرئيس ترومان كانت مليئة بالأحداث المهمة اللى تركت أثراً كبيراً على العالم بأسره ، فى عهده ضُربت المدن اليابانية هيروشيما و ناجازاكى بالقنابل النووية المدمرة ، انتهت الحرب العالمية الثانية، وطبقت خطة مارشال اللى كانت تهدف لإعادة تشييد اوروبا الغربية تانى بعد ما دمرتها الحرب ، ابتدأت الحرب الباردة بين الولايات المتحدة الأمريكية و الاتحاد السوفييتى بشكل أساسي ، تم اعادة تنظيم القوات المسلحة الامريكانيه ، وشُكلت منظمة الأمم المتحدة ، وتأسست وكالة المخابرات الأمريكية وحدثت الحرب الكورية.

مصادر 

مواليد 1884
وفيات 1972
رؤساء امريكا
نائب ريس امريكا
عسكريين امريكان
ادينو بجرايم ضد البشريه
ماسونيين
شخصيات الحزب الديمقراطى الامريكى
خضره محمد خضر

خضره محمد خضر القرومطي (اتولدت 28 يناير 1918 ب الاسكندريه)، مطربه مصريه اهم فنانات الغنا الفلكلور الشعبى المصرى و هى من كوم حماده, محافظة البحيره. اكتشفها و إتجوزها زكريا الحجاوى جامع التراث الموسيقى. اشتهرت خضره محمد خضر بقصة ايوب وناعسَه اللى غنتها مع الفنانه فاطمه على, من تأليف زكريا الحجاوى.

وهى عايشه عند ولاد بنتها

من اغانى خضره فى شريط ايوب المصرى 

يا مسعد يا لي تصلي على النبى

الصبر طيب للأمارة يصبروا

ياما اللى كان صابر ينول المغفرى

واللى معاه صابر يلاقيه فى الاخرى

ياما جرى لأيوب على حكم الزمن

وادي بنت عمه على البلاوي صابرى

فيلموجرافيا 

 أنا الدكتور
فيلم 1968 غناء

مغنيين شعبيين
مغنيات مصريات
فولكلور مصرى
بحراويه
ناس من كوم حماده
محمد مأمون الشناوى

الشيخ محمد مأمون الشناوى ( الزرقا، محافظة دمياط، 10 اغسطس 1878 - 4 سبتمبر 1950 ) ، شيخ الازهر من 18 يناير 1948 لغاية وفاته فى 4 سبتمبر 1950.

اتولد سنة 1878 فى قريه اسمها " الزرقا " فى محافظة الدقهليه. ابوه كان من علما الازهر و اخوه سيد الشناوى اتخرج من الازهر و اشتغل فى القضاء الشرعى و رأس المحكمه الشرعيه العليا و هو ابو الشعرا مأمون الشناوى و كامل الشناوى.

دخل محمد مأمون الشناوى الكتاب و بعد ما حفظ القرآن و اتعلم القرايه و الكتابه دخل الازهر و درس فيه لغاية ما أخد شهادة العالميه سنة 1906. اتعين بعد ما اتخرج مدرس فى معهد اسكندريه الدينى و بقى امام للسرايا الملكيه. فى سنة 1934 بقى عضو فى جماعة كبار العلما و فى سنة 1944 اتعين وكيل للجامع الازهر و رئيس لجنة الفتوى فى الازهر.

اتولى مشيخة الازهر فى 18 يناير 1948 و اهتم ببعتان بعثات من الازهر للخارج وبعت بعثه على انجلترا لدراسة اللغه الانجليزى على اصولها ، و فتح الازهر للطلبه الوافدين من بره مصر. ضغط على الحكومه المصريه عشان تلغى الدعاره الرسمى من مصر لغاية ما صدر فى سنة 1949 الامر العسكرى نمره 76 بإلغاء الدعاره الرسميه و قفل بيوت الدعاره، و لما صدر قرار تقسيم فلسطين اصدر بيان شارك فيه علما الازهر يطالب بالدفاع عن فلسطين و بيقول فيه : " إن قرار الأمم المتحدة قرار من هيئة لا تملكه وهو باطل جائر ".

كرمته مصر بوسام العلوم والفنون من الطبقة الأولى بمناسبة الاحتفال بالعيد الألفى للازهر.

مصادر 
 المصرى اليوم، عدد 2045 ، 18 يناير 2010.

مواليد 1878
وفيات 1950
شيوخ الازهر
ازهريين
دمايطه
ناس من الزرقا

ar:محمد مأمون الشناوي
نازك

نازك (1928 - 1999) مطربه لبنانيه اسمها الاصلي ”هيبه مدقه الحسيني“. مكتشفها الموسيقار حليم الرومى. إتلقبت دايماً بخليفة أسمهان.

حياتها
مطربة لبنانية، يقال إن عائلتها هاجرت من ليبيا، اسمها الحقيقي هيبة المدقة الحسيني، اكتشفها حليم الرومى سنة 1946 ودعاها للعمل فى إذاعة الشرق الأدنى، كمطربة متدربة فى الكوراس، بعدين قدمها على البرامج فى أول إذاعة ليها فى حياتها، أطلق عليها الناقد كمال النجمي لقب :توأم أسمهان، وهو اللقب اللى حال كتير  دون انطلاقها فنى بالشكل اللى يتلائم وصوتها الجميل،

سافرت ل القاهرة فى سنة 1953 للمشاركة فى بطولة فيلم (بنت الجيران) من إنتاج المخرج محمود ذو الفقار لكن بسبب الظروف التمويلية تعثر الفلم ومن حسن حظها التقاها الموسيقار احمد صدقى فأعجب بصوتها فلحن ليها اغنية سهران. ولحن ليها أحمد صدقي ورؤوف ذهني ورياض السنباطي وعلي اسماعيل ومحمد القصبجي محمد فوزى أعجب بصوتها وقدمها فى فيلمه الشهير (كل دقة فى قلبي) وجعل عنوان اغنية نازك عنوان للفيلم   وبسبب أنها كانت شديدة الخجل ابتعدت عن السينما واكتفت بالاذاعة والحفلات بعدين غادرت ل لبنان فى نهاية الخمسينيات. بعدين رجعت ل القاهرة سنة 1960 وسجلت الدوامة لعبدالعظيم محمد وانا والنجوم لأحمد صدقي وتحت التوتة لمحمد محسن اللى اشتهرت جدا ونالت شعبية كبيرة بعدين رجعت واستقرت فى بيروت سنة 1963 .

في لبنان تعبت نازك كثيراً فى بيروت فقد أغلقت فى وجهها محطات الاذاعة والتلفزيون اللبنانية والاستديوهات وفي الوقت اللى كانت تحارب فيه فى بيروت لكي يستمع الناس ليها ويشاهدها كانت أغانيها الشهيرة والناجحة جدا تذاع عبر إذاعات القاهرة وغيرها مما اتسبب فى إصابتها بانهيار عصبي دخلت على اثره المستشفى ،وبعد خروجها من المستشفى نذرت صوتها لاداء الادعية الدينية والتواشيح واعتزلت الغناء بالمسارح والمنتديات العامة وتفرغت للإبتهالات والمدائح النبوية بس، وابتعدت عن العالم الخارجي واشتهرت ب سجينة الفن نازك واشتد تدينها وتحجبت. رحلت عن الدنيا فى 6 آب 1999 ومازالت أغنياتها تذاع عبر الاذاعة والبوماتها توزع توزيع جيدًا.

اهم اغانيها 

مواليد 1928
وفيات 1999
مغنيات لبنانيات
لبنانيين عاشو فى مصر
مغنيات مصريات
وليم سليم حنا

وليم سليم حنا اتولد فى مدينة اسيوط فى اكتوبر 1897 عميد المهندسين الانشائيين المصريين اتوفى سنه 1979

 كمّل تعليمه فى اسكندرية والقاهرة
 اتخرج من مدرسة المهندسخانة سنه 1920 و خد دبلوم مدرسة الهندسة – اللى هى دلوقتي كلية الهندسة جامعة القاهرة
 سافر انجلترا ودخل جامعة برمنجهام و خد بكالوريوس شرف من المرتبة الأولى فى الهندسة المدنية سنه 1923
 درس لدرجة الدكتوراه فى نفس الجامعة وخد الدكتوراه سنه 1926

وظايف 
 مدرس فى كلية الهندسة جامعة القاهرة سنه 1926 فى قسم الهندسة الانشائية
 مدير معمل ابحاث الخرسانة ساعة ما اتعمل فى كلية الهندسة جامعة القاهرة سنه 1932
 فى سنه 1933 اتعين مدير معمل ابحاث ميكانيكا التربية والأساسات لما اتعمل فى الكلية
 فى سنه 1937 بقى استاذ مساعد الكلية
 فى سنه 1941 بقى استاذ كرسى الخرسانة المسلحة لإنشاء المبانى وأستمر فى وظيفته لغاية سنه 1952
 وزير الشئون البلدية والقروية لغاية سنه 1954
 مهندس إستشاري فى مكتبه الخاص ، وكمان كان استاذ مش متفرغ فى كلية الهندسة جامعة القاهرة واختاروه عضو فى مجلس جامعة عين شمس من سنه 1954

مشاريعه 
 
 فى سنه 1966 لما وجهتله هيئة اليونسكو نداء عالمي لإنقاذ معابد فيله اتكون فريق من المهندسين وليم سليم حنا للإستشارات الانشائية و مصطفى شوقى لاستشارات ميكانيكا التربة و اتقدموا بمشروعهم ، فى المسابقة العالمية المطروحة و فازوا بجايزة الهيئة
 صمم الدكتور وليم سليم حنا خطة انقاذ معابد فيله سنه 1966 لما وجهتله هيئة اليونسكو نداء عالمي
 عمل رسومات هندسية خرسانية فى انشاء كنيسة العذراء فى الزمالك
 ساهم فى مشروع بُنا كوبرى قصر النيل اللى أتفتح سنه 1935
 فندق النيل هيلتون وفندق رمسيس هيلتون ومبانى صناعية كتير وشوية مطابع مشهورة ومحطات كهربا
 اول واحد فكر فى انشاء مترو أنفاق فى مصر وحسب تكلفته وقتها صغيرة جدأ ومحدش سمعله

مواليد 1896
وفيات 1980
مهندسين مصريين
معماريين مصريين
علما مصريين
اقباط
اشخاص من محافظه اسيوط
ناس من مدينة اسيوط
متعلمين فى جامعة القاهره
بدريه السيد

بدريه السيد او بداره، بدور محمد على ابراهيم كانت مطربه مشهوره فى اسكندريه فى الخمسينات والستينات ومن اهم المطربات الشعبيه. كانت بتغنى مع الفرق الشعبيه، وقابلت الملحن محمد الحماقى فى إذاعة اسكندرية و اللى قدر يطوع صوتها ولحنلها ألحان كتير.

غنت فى فرقة حمامة العطار وخليل الفكهانى وحمامة خالد وسيد بخيت وسعيد الحضراوى ومحمود عبد الله الشهير بالدكش ونعمة السمرة وباتعة السلامونى وسنيه محمد

بدارة هوه الاسم اللى أطلقوه عليها الاسكندرانيه امبراطوره الاغنيه الشعبيه و الموال الاسكندرانى
وتزوجت ( بـداره ) من عازف الاوكورديون السيد محمد حسين وانجبت 4 ابناء محمد السيد و اش اش و نازك و ميرفت ولحبها لاولادها افتتحت محل لبيع المصوغات الذهبيه لاحد ابنائها واطلقت على المحل ( بدور ) ومازال فى شارع العطارين ولكن لم تفلح محاولاتها وتم تحويله لبيع الالات الموسيقيه الخاصه بالافراح والحفلات

بدريه السيد من مواليد التلاتينات، اتوفت سنة 1989.

اهم اغانيها 
 ادلع يا رشيدى
 حنا يا حنا
 سيدى يا سيدى
 عاشق القمر
 من فوق شواشى الدره قمريه بتغنى
 يالامون
 حوده انتاج 1948
 
يا سواحلية – يا ميت مسا – مسيلى على الغايب – موال طلعت فوق السطوح اسأل على طيري– موال يا حب امرك – صعيدي ولا بحيرى – وبحبه يا خاله – موال ياللى الحياة غرتك – وحلوة والنبي – وسيدي ضربني – وعليل يا تمرجية – موال عجيب عالجا ر – وياأبوقلب دايب– موال دنيا العجايب – وفاتوا الحلوين – "يا ريس البحر" – وغريب يا ليل – أه يا خلى – وأهل السماح – والحلو فايت – ونور الآمل - أحمد ويا أحمد

فيلموجرافيا 
 مملكة الهلوسة 1983
 خلي بالك من جيرانك
فيلم 1979

مواليد 1935
وفيات 1989
مغنيات مصريات
ممثلات مصريات
اسكندرانيه
نور الهدى

نور الهدى من مواليد 1924 مدينة مرسين التركية، اسمها الاصلي "الكسندرا نقولا بدران" من اب لبناني اتنقل بيها بين سوريا ولبنان وحلب
 سمعتها الفنانة مطربة القطرين (فتحية احمد ) سنه 1942 ، وأعجبت بيها
 قابلت الفنان الكبير " يوسف وهبي " فى حلب سنه 1942 ،طلب منها انها تيجي مصر ، عشان تمثل معاه فى فيلمه الجديد ( جوهرة ) ، واختارلها اسمها الجديد "نور الهدى"
 وصلت مصر سنة 1942
 اول عقد مدته 5 سنوات مع يوسف وهبي
 عملت بطولة فيلم "برلنت " واللي غنت فيه من ألحان رياض السنباطى ومحمد القصبجى
 شافها الموسيقار محمد عبد الوهاب اختارها عشان تعمل معاه بطولة اخر افلامه ( لست ملاكا ) .
 عملت دويتو مع الفنان فريد الأطرش فى السينما ومثلت معاه كذا فيلم منهم: ( ما تقولش لحد – عايزة أتجوز ) .
 عملت مع فنانين كبار زي: محمد فوزى - ابراهيم حموده - عبد العزيز محمود - فريد الأطرش وغيرهم ) .
اتوفت فى 9/7/1998

من افلامها 

 جوهرة 1943
 برلنتي 1944
 الآنسة بوسة 1945
 غدر وعذاب 1947
 قبلني يا ابي 1948
 لست ملاكا
 حياة حائرة
 المستقبل المجهول
 نرجس 1950
 غرام راقصة 1951
 شباك حبيبي 1952
 ما تقولش لحد
 عايزة أتجوز 1953
 حكم قراقوش
 حكم الزمان
 افراح 1950
 الشرف غالى 1951
 مصرى فى لبنان 1952
 مبروك عليكى 1949
 هدى 1949
 المنتقم 1947
 مجد ودموع 1946
 اميرة الاحلام1945

من اغانيها 

 يا اتومبيل طير
 يا ساعة بالوقت اجرى
 ما تقولش لحد
 قصيدة يا جارة الوادى
 هل هلال العيد
 ساعه بقرب الحبيب
 ملكش حق

مواليد 1924
وفيات 1998
مسيحيين لبنانيين
مغنيات لبنانيات
ممثلات لبنانيات
لبنانيين عاشو فى مصر
مغنيات مصريات
ممثلات مصريات
سعاد محمد

سعاد محمد ( تل الخياط، لبنان، 2 فبراير 1926 - القاهره ، مصر ، 4 يوليه 2011 ) مغنيه مصريه اتعرفت بجمال الصوت من اب مصرى من ابو تيج فى محافظة اسيوط و ام لبنانيه. بدئت مشوارها الفني بتقديم موشحات فى اذاعة دمشق و بعدذلك أتألقت فى القاهره و لحن ليها ملحنين مصريين كبار زى محمد القصبجى و زكريا احمد و رياض السنباطى. كانت عضوه فى نقابة الموسيقيين المصريين. شاركت فى فيلمين اولهم كان (فتاه من فلسطين) من بطولة واخراج محمود ذو الفقار و التانى كان سنة 1952 بعد كده ماشاركتش فى افلام لكن عملت اداء صوتى فى فيلم " (الشيماء) سنة 1972. اتوفت فى القاهره فى 4 يوليه 2011.

من أغانيها المشهوره (وحشتني) و (يا حبيبي يا رسول الله) و (الله وعرفت تحب يا قلبي) و (هاتوا الورق والقلم ياللي وحشتوني) و (مين فكرك) و (مين السبب فى الحب) و (فتح الهوا الشباك والنوم طار مني) و (ايه يا دنيا) و (أوعدك).

 ابتدت سعاد بانها تغني الموشحات فى إذاعة دمشق فسافرت لحلب وهناك اتبناها فنيا الملحن محمد محسن
 سافرت للقاهرة وشاركت بفيلم فتاة من فلسطين وغنت اغاني فيلم شهيدة العشق الإلهي ولفتت ليها الانظار.
 اتمنعت من دخول مصر ولوقت طويل بس قرار المنع اتلغي سنة 1960 ساعة الوحدة بين مصر وسوريا
 فيه ناس بتعتبر ان احسن حاجة غنتها سعاد هوه دور انا هويت وانتهيت من ألحان سيد درويش وظهر جزء منه فى فيلم بمبة كشر
ورثة سيد درويش رفعوا عليها قضية ومنعوها من أن تكمل أدوار وألحان جدهم فاضطرت أنها تدفع ليهم تعويض.
 لحن لسعاد ملحنين كبار زي: محمد القصبجي - رياض السنباطي - ذكريا احمد -فريد الأطرش - محمد سلمان - كارم محمود - حليم الرومي - خالد الامير - محمد محسن وغيرهم.

من أهم أغانيها 

 وحشتنى ( خالد الامير )
 يا ناسي ايامنا ( مين فكرك )
 مظلومة يا ناس ( محمد محسن )
 فتح الهوى شباك ( محمد القصبجى )
 أوعدك وآنت بعيد ( محمد سلطان )
 مين السبب فى الحب القلب ولا العين
 غريبة والزمن قاسي
 يا مجاهد فى سبيل الله ( كارم محمود )
 ولسعاد قصيدة من ألحان رياض السنباطى هيه قصيدة أنا وحدي

افلامها 

 "فتاة من فلسطين"
 "أنا وحدي" من اخراج هنري بركات
 اداء صوتى غنائى فى فيلم "الشيماء أخت الرسول" سنة 1972 وفيلم "بمبة كشر".

شوف كمان 
شخصيات مصريه مشهوره

لينكات برانيه 
 رحيل الفنانة المعروفة سعاد محمد بعد رحلة فنية عامرة بالعطاء...

مواليد 1926
وفيات 2011
مغنيات مصريات
ممثلات مصريات
مصريين لبنانيين
اشخاص من محافظه اسيوط
ناس من ابوتيج
محمد عبدالمطلب

محمد عبد المطلب (1910- 1980) وُلد فى 13 أغسطس 1910 وتُوفي في 21 أغسطس 1980. اسم الشهرة " طلب" . اسمه الحقيقي هو ”محمد عبد المطلب عبد العزيز الأحمر“. مطرب عُرف باسلوبه و طريقته المتميزه في الغناء.
 عمل في كورس فرقة محمد عبد الوهاب
 تحول لمطرب مستقل في فرقة بديعة مصابنى
 قدم مسرحية "يا حبيبتى يا مصر"
 أنتج فيلم "5 شارع الحبايب"
 أول أغنيه اشتُهر بها كانت في أوائل الثلاثينيات، اللى سجلها في شركة بيضافون هي أغنية: بتسألينى بحبك ليه
 نال وسام الجمهورية من الرئيس جمال عبد الناصر سنة 1964

أهم أفلامه 

 علي بابا والأربعين حرامى 1942
 كدب فى كدب 1944
 الجيل الجديد1945
 تاكسى حنطور 1945
 الصيت ولا الغنى 1948
 بينى وبينك 1953
 خمسه شارع الحبايب 1971

اهم اغانيه 

 اسأل مرة عليا
 السبت فات
 الناس المغرمين
 بياع الهوى راح فين
 حبيتك وبحبك
 ساكن فى حى السيده
 غدار يا زمن
 مابيسألش عليا أبدا
 ودع هواك
 يا حاسدين الناس
 يا اهل المحبه
 رمضان جانا
 بتسألينى بحبك ليه
 دى ليله بيضه
 شفت حبيبى
 الدبلتين والاسوره
 فى قلبى غرام

فيلموجرافيا 

تمثيل (19 عمل)

1. خمسة شارع الحبايب
فيلم 1971

2. تحت سماء المدينة
فيلم 1961

3. توحة
فيلم 1958

4. المتهم
فيلم 1957

5. شياطين الجو
فيلم 1956

6. بنت الأكابر
فيلم 1953

7. بينى وبينك
فيلم 1953

8. عفريت عم عبده
فيلم 1953

9. ادينى عقلك
فيلم 1952

10. ابن الحلال
فيلم 1951

11. ليلة غرام
فيلم 1951

12. انتقام الحبيب
فيلم 1951

13. لك يوم يا ظالم
فيلم 1951

14. الصيت ولا الغنى
فيلم 1948

15. رجل المستقبل
فيلم 1946

16. كازينو اللطافة
فيلم 1945

17. كدب فى كدب
فيلم 1944

18. على بابا والأربعين حرامى
فيلم 1942

19. خلف الحبايب
فيلم 1939

موسيقى (2 عمل)

1. ابن الحلال
فيلم 1951 غناء

2. ليلة الجمعة
فيلم 1945 غناء

انتاج (1 عمل)

1. الصيت ولا الغنى
فيلم 1948

مواليد 1910
وفيات 1980
مغنيين مصريين
ممثلين مصريين
مصريين اخدوا وسام الجمهوريه
بحراويه
ناس من شبراخيت
كارم محمود

كارم محمود مطرب اتولد يوم 16 مارس سنة 1922 فى ضواحى مدينة دمنهور، مات فى 15 يناير سنة 1995 . اسمه بالكامل «كارم محمود ابو ريا»، وكان ابوه بيشتغل تاجر

 جه القاهره عشان يبقا طالب فى الفرع المدرسى فى معهد المزيكا سنه 1938
 اخد دبلومة المعهد سنة 1944
 برعاية من مصطفى بك رضا ريس المعهد و مستشار الراديو، اتعرف فى الاوساط الفنيه
 اشترك كارم محمود فى فرقة (الانغام الدهبيه) اللى كان يقدم فيها شباب المغنيين و المغنيات ، و ابتدا كارم محمود يشترك فى الفرقه عضو فى المجموعة الغنائيه اللى بتقدم الاغانى الوطنيه
 سجل غنائية (محلاها الدنيا) مع حياة محمد
 بعد نجاحه مع فرقة الانغام الدهبيه ، الراديو ادا له فرصة الغنا لوحده، و التلحين بنفسه
 اسندت الاذاعه ليه البطوله الغنائيه لكتير  من البرامج الاذاعيه الغنائيه اللى اشهرها من الناحيه الشعبيه (برنامج روايه)
 اشترك بالغنا والتمثيل فى كتير من البرامج التمثيلية الاذاعية ومنها « عوف الاصيل» وقطر الندى» و «على بابا»
 اختاروه لبطولة اوبريتات كثيره من تلحين مشهورين زى سيد درويش زى اوبريت (العشره الطيبه) اللى اتعرضت  ف دار الاوبرا
 قام ببطولة اوبريت (ليله من الف ليله) من تأليف  بيرم التونسى و لحن احمد صدقى
 اشتغل مع كبار اهل الفن و المزيكه و التلحين و الغنا ف مصر زى محمود كامل و محمود الشريف و محمد الموجى و محمد سلطان ورياض السنباطى.
 له ولد هو السفير محمود كارم محمود و بنت .

اهم اغانيه 

 امانه عليك يا ليل طول
 والنبى يا جميـــل حوش عنى هواك
 على شط بحر الهوى
 سمره ياسمره
 عنابى
 يا حلو ناديلى
 داره قصاد دارى
 امجاد ياعرب
 ايدك فى ايدى يا عم
 يافايتنى فى حيره
 يا بو العيون السود
 يانا يالعزال
 عيد الحبيب اتذاعت يوم الحد 6 مايو احتفال بعيد الجلوس الملكى السعيد، و القران الملكى المبارك

مشواره فى السينما 

 سنه 1946 اكتشفه المخرج توجو مزراحى لكن المخرج نيازى مصطفى هو اللى قدمه
 فيلم «ملكة الجمال» مع ليلى فوزى و حسن فايق
 سنه 1947 «شادية الوادى» مع ليلى مراد و يوسف وهبى و أحمد علام
 سنه 1947«ابو حلموس» مع نجيب الريحانى وعبدالفتاح القصرى
 سنه 1948 «فتنه» مع كاميليا و محمود اسماعيل و يحيى شاهين
 سنه 1949 «نص الليل» مع هدى شمس و  ، عزيز عثمان و كاميليا
 سنه 1950 «عينى بترف»
 « معلش يا زهر» مع شاديه و زكى رستم و سراج منير و ميمى شكيب
 سنه 1951 «جزيرة الأحلام» مع زمرده و سراج منير و سعاد مكاوى
 «خبر ابيض» مع ليلى فوزى و سعاد مكاوى و عزيز عثمان
 «فايق و رايق» مع تحيه كاريوكا و سميحه ماتق و اسماعيل ياسين
 سنه 1952«حضرة المحترم» مع زهرة العلا وسليمان نجيب
 سنه 1953«لسانك حصانك» مع شاديه و فريد شوقى و زينات صدقى
 سنه 1954 «تحيا الرجاله» مع شريفه ماهر و سميحه ماتق و محمود شكوكو
 «حلاق بغداد» مع سلطانه و ثريا حلمى و اسماعيل ياسين
 «دستة مناديل» مع نجاح سلام وسميحه ماتق واسماعيل ياسين
 «نور عيونى» مع نعيمه عاكف و محمود المليجى و حسن فايق
 سنه 1955 «تار بايت» مع سعاد مكاوى و قمر و سليمان نجيب

الأفلام

مصادر
 السينما.كوم
https://elcinema.com/person/1058100/

مواليد 1922
وفيات 1995
مغنيين مصريين
ملحنين مصريين
ممثلين مصريين
بحراويه
ناس من دمنهور
سعاد مكاوى

سعاد مكاوى مطربة (1928 - 20 يناير 2008) اسمها ”سعاد محمد سيد مكاوى“. كانت مغنيه مصريه و بنت الملحن محمد مكاوى. ابتدت حياتها بأغاني المنولوجات. اتجوزت المخرج عباس كامل، و اتجوزت برضه محمد الموجى و برضه من الدكتور محمد اسماعيل الموسيقار المعروف و بطلت الطرب لسنين. رجعت فى التسعينات لساحة الغنا. غنت مع ليلي مراد فى فيلم”ليلي بنت الأغنياء“ اغنية سلم علي. اشتهرت بتقديم الدويتّوهات الغنائية فى السينما مع اسماعيل ياسين، زي دويتو ”عايز أروّح“ فى فيلم ”المليونير“. قدمت حوالي 500 غنوة و 18 فيلم. عاشت طول حياتها فى حي باب الخلق، وسط القاهره.

اشهر أغنياتها 

 اكبر من النسيان
 اوبريت اذاعي (عواد باع ارضه)
 اوبريت اذاعي (الدندورمة)

مثلت فى اكثر من 18 فيلم 

من اعمالها: - 1946 صاحب بالين - 1947 بنت المعلم - 1948 شمشون الجبار، البوسطجي - 1949 حدوة الحصان، منديل الحلو - 1950 أسمر وجميل، عيني بترف، المليونير - 1951 جزيرة الأحلام، خد الجميل - 1952 حضرة المحترم - 1953 مجلس الإدارة، القدر و المكتوب، لسانك حصاناك، أنا ذنبي إيه - 1955 نهارك سعيد، تار بايت - 1967 غازية من سنباط-فيلم اسماعيل للبيع مع فيروز واسماعيل ياسين

مواليد 1928
وفيات 2008
مغنيات مصريات
ممثلات مصريات
كوميديانيين مصريين
فرانكا

فرانكا (بالبورتغالى:Franca) هى مدينه كبيره فى برازيل فى ولاية ساو باولو.وصل عدد سكانها سنة 2008 لـ 327,176 واحد.

مصادر 

مدن البرازيل
عيلة الجميل

عيلة الجميل (باللبناني: لِچميّل) هى عيلة مارونية بارزة من بكفيا فى لبنان، العيلة دي كان ليها دور سياسي من القرن الستاشر.

 فيليب الجميل: بطريرك ماروني من 1795 لحد 1796
 بيير الجميل: (1905-1984)، زعيم سياسي لبناني ومؤسس حزب الكتايب اللبنانيه
 جنفياف الجميل: مرات بيير الجميل واول لبنانية تسوق طيارة
 موريس الجميل: (1910-1970)، عضو فى البرلمان واخو مرات بيير الجميل جنفياف الجميل.
 امين الجميل: (اتولد 1942)، رئيس لبنان من سنة 1982 لحد 1988 ويبقى ابن بيير الجميل
 جويس الجميل: تبقى مرات امين الجميل
 بيير امين الجميل: (1972-2006)، كان نايب لبناني ووزير الصناعة ويبقى ابن امين الجميل
 سامى الجميل: (اتولد 1980)، نايب لبناني واخو بيير امين الجميل الصغير
 بشير الجميل: (1947-1982)، رئيس لبنان السابق واخو امين الجميل الصغير وابن بيير الجميل
 صولانج الجميل: (اتولدت 1949)، تبقى ارملة بشير الجميل وكانت نايبة فى البرلمان من 2005 لحد 2009
 نديم الجميل: (اتولد 1982)، نايب فى البرلمان وابن بشير الجميل.
جامعة توركو

جامعة توركو (بالفينلاندى:Turun yliopisto) هى جامعة مقرها فى مدينة توركو فى فينلاندا.جامعة توركو عضو فى مجموعة كويمبرا اللى بتضم مجموعه من اعرق الجامعات فى اوروبا.

لينكات خارجيه 
 السايت الرسمى

مجموعة كويمبرا
جامعات فينلاندا
جنفياف الجميل

جنفياف الجميل تبقى مرات مؤسس حزب الكتايب بيير الجميل واخت موريس الجميل ، وام الرئيسين السابقين امين الجميل وبشير الجميل. جنفياف تبقى اول واحدة فى مصر تسوق عربية . وهي اول لبنانية تسوق طيارة واول واحدة فى مصر تاخد شهادة الطيران من الملك فؤاد وصورتها اتصدرت الجرانين. شاركت فى عمل اول علم لبناني مع فيليكس حبيقة وسامي الدحاح اللى رسم الارزة عليه يوم 11 نوفمبر 1943.

المصادر

شوف كمان 
عيلة الجميل

عيلة الجميل
مسيحيين لبنانيين
لبنانيين عاشو فى مصر
مجموعة كويمبرا

مجموعة كويمبرا (بالانجليزى:Coimbra Group) هى منظمه اوروبيه للجامعات اتأسست سنة 1985 و بتضم الجامعات اللى بتتميز اكتر حاجه بالعراقه و الالتزام و اللى ليها بريستيج فى القاره كلها.

التسميه 
المجموعه اتسمت على اسم مدينة كويمبرا فى البورتجال اللى فيها واحده من اقدم الجامعات فى قارة اوروبا (جامعة كويمبرا).

الاعضاء